સલમાન નિઝામી એક લેખક-નેતા છે. તેમણે વર્ષ 2004માં પત્રકારત્વ શરૂ કર્યુ હતુ. નિઝામી ઘાટીની રાજનીતિ અને ત્યાંની સમસ્યાઓ વિશે અવાર-નવાર અનેક અખબારો તેમેજ મેગેઝિનોમાં લખતા આવ્યા છે. વર્ષ 2014માં તેઓ કોંગ્રેસ પક્ષમાં સામેલ થયા હતા અને ત્યારથી જ તેઓ ઘાટીમાં કોંગ્રેસના એક જાણીતા ચહેરા તરીકે ઓળખાય છે. જમ્મૂ-કાશ્મીર કોંગ્રેસ કમિટીમાં તેમને જોઈન્ટ સેક્રેટરીનું પદ આપવામાં આવ્યું છે. જ્યારે તેઓ કોંગ્રેસમાં સામેલ થયા, ત્યારે કહ્યું હતું કે, "હું હંમેશાથી રાહુલ ગાંધીની રાજનીતિ અને તેમની વિચારધારાથી પ્રભાવિત રહ્યો છું. મને ખુશી છે કે રાહુલ ગાંધી સાથે મને કામ કરવાની તક મળી રહી છે." ભારત વિરોધી ટ્વીટથી જાણીતા બનેલા સલમાન નિઝામી જેવા કોંગ્રેસ પક્ષમાં જોડાયા હતા કે તરત જ વિપક્ષોએ તેમના પર ભારત વિરોધી હોવાનો આક્ષેપ કર્યો હતો.